
IITAV arriba carregat 
de polèmica 

[ L’arribada del TAV afecta 30.000 pisos i 14.000 famílies només al | | Una plantada dels periodistes,una concentració de la CGT al matí 

barri de Sants i rodalia, mentre que de la quantitat total d’ajudes I I i una marxa convocada per la Plataforma pel Soterrament de les 
promeses per l’Administració, només està aprovat 1 milió d’euros I I Vies a la tarda van ser el contrapunt de l’acte inaugural del TAV 



Concentració contra el TAV convocada per la CGT el matí de l’arribada del nou tren a l’estació de Sants 


ll professorat en vaga 


El passat dijous 14 de febrer al barri 
de Sants el 70% dels docents, segons 
els sindicats, i el 50%, segons el re¬ 
compte fet per la Generalitat, van fer 
vaga per protestar contra el document 
de bases de la LEC (Llei d’educació 
de Catalunya). La reivindicació, a 
més, va fer sortir 60.000 persones als 
carrers de Barcelona i 8.000 en altres 
punts de Catalunya, fet que evidencia 
el malestar del professorat per una 


nova llei que, lluny de solucionar els 
problemes de l’escola pública (insufi¬ 
ciència de pressupostos, excés d’a¬ 
lumnes per aula, manca de professo¬ 
rat per atendre l’alumnat amb més di¬ 
ficultats, etcètera), incorpora noves 
mesures que empitjoren les condi¬ 
cions laborals del porfessorat i no re¬ 
sol les disfuncions de la doble xarxa 
educativa (pública i concertada). 

[ pàgina 4 ] 



Una pancarta de la manifestació del 14 de febrer. KAOSENLARED.NET 


OPINIÓ 


l’altra cara del 
pla de Can Batllò 


Juan Esparza, extreballador 
d’una de les empreses afecta¬ 
des per la remodelació de la zo¬ 
na, ens explica els problemes 
que ha d’afrontar a causa del 
tancament de les indústries que 
allotjava Can Batlló i el desin¬ 
terès que l'Administració ha 
mostrat cap a persones com ell. 

EN MOVIMENT 


Una altra manera 
de manifestar el 
descontentament 


Escons Insubmisos ens presenta 
la seva alternativa de cara a les 
properes eleccions: si aconse¬ 
gueixen un escó, proposen dei¬ 
xar-lo buit com a mesura de pres¬ 
sió perquè es reformi el sistema 
electoral i esdevingui més obert i 
controlable per la ciu¬ 
tadania [pà ° ina91 


CULTURA 


Desapareixen les 
ballades populars 
de la plaça Osca 

El Districte ha decidit suspen¬ 
dre els balls que se celebraven 
cada quart diumenge de mes 
sense avisar amb antel lació 
per “problemes de pressupost”. 
D’aquesta manera, desapareix 
un altre espai de Sants des- 

i tinat al folklore. r . . , 

ARREU 


30 anys de 
feminisme: la 
lluita continua 

El 8 de març d’enguany arriba 
envoltat de la polèmica al vol¬ 
tant de la llei que regula l’a¬ 
vortament. A les pàgines d'Arreu 
trobareu un repàs històric de les 
lluites i les reivindicacions del 
moviment feminista en les dar¬ 
rers 30 anys. 

. [ pàgina 111 



Ràbia Positiva 

Hard Core 

santsencde 

base 

entrevista 

edtorials 


Què passa als serveis públics? 


llu TAV que no volem 


E n el darrer mes, Barcelo¬ 
na ha viscut tres vagues 
en diferents sectors clau 
del servei a les persones: l’educa¬ 
ció, la sanitat i el transport. No cal 
ser gaire observador per veure que 
alguna cosa està passant quan una 
gran part dels treballadors i les tre¬ 
balladores d’aquests tres àmbits es¬ 
tan en peu de guerra. És ben cert 
que cada col·lectiu té unes reivindi¬ 
cacions diferents, específiques, 
però també és cert que s’hi pot tro¬ 


bar un evident denominador comú. 
Reclamen millores laborals, sí, 
però les seves demandes van més 
enllà: apunten contra un model de 
gestó pública que respon més als 
citeris de rendiblitat econòmica 
que no pas a la vocació de servei 
que els dóna sentit. Precarietat la¬ 
boral, excés de feina, insufiència de 
les partides pressupostàries i un 
llarg etcètera, s’entremesclen aquí 
amb una clara tendència subjacent: 
la privatització dels serveis públics. 


E l tren d’alta velocitat (TAV) ha arribat final¬ 
ment a Sants però, a diferència d’altres dia¬ 
ris, nosaltres no celebrem la notícia. El TAV 
que arriba no l’usarem el veïnat de Sants. És un tren 
car i els nostres desplaçaments habituals són en Ro¬ 
dalies, no en llarga distància. Per això creiem que la 
inversió en aquest tren s’hauria d’haver gastat en mi¬ 
llorar una deficient xarxa de Rodalies. El TAV ha arri¬ 
bat amb esbroncades a la ministra i manifestacions en 
contra. I és que amb l’excusa de les obres d’aquest 
tren, els usuaris de Rodalies han patit nombroses ava¬ 
ries i un any catastròfic. Durant aquests darrers temps 
ha estat un esport d’aventura agafar el Rodalies per 


anar a la feina o a estudiar. El veïnat de Sants ha sor¬ 
tit al carrer, i és que les obres no han parat ni de dia ni 
de nit. 24 hores seguides de tortura sonora per a les 
cases més properes a les vies. Però els sorolls encara 
no han acabat. Mentre que l’AVE estarà soterrat, els 
trens de Rodalies seguiran a la supercífie però tapats 
amb un nefast calaix de formigó que encara no està 
enllestit. Per tant, les obres continuaran igual com les 
esquerdes que han anat apareixent. I l’estació s’am¬ 
plia, però no per a ús de viatgers, sinó per augmentar 
la superfície comercial. Aquestes infraestructures, a 
Sants, no les volem. Per sort, Can Vies ha guanyat el 
judici a TMB i es quedarà al barri per molts anys més. 



Can Batlló es mor amb mi 
per asfíxia 


JUAN ESPARZA 

Després de tota una vida de 
treballar en una de les empreses 
de Can Batlló, avui la soledat que 
es respira entre els seus murs em 
remou la tristesa. Estem aban¬ 
donats a la nostra sort i les 
empreses es debaten, amb gest 
tràgic, entre si podran continuar o 
si, per manca d’indemnitzacions i 
ajudes, hauran de cessar tota 
activitat amb conseqüències 
fatals per a les persones. 

Tanmateix, cal dir que, 
gràcies a la brutal especulació, 
altres empreses amb pocs es¬ 
crúpols han aprofitat la con¬ 
juntura política per plegar, 
deixant sense feina un grup de 
treballadors que acumulaven una 
llarga vida laboral. 

Aquesta mort per asfíxia 
m’ha causat una greu depressió 
de la qual encara m’estic refent. 


La paradoxa és que, mentre jo em 
sento vençut per unes cir¬ 
cumstàncies injustes, l’Admi¬ 
nistració em proposa que treballi 
més enllà dels 65 anys. Treballar 
on? Si la mateixa Administració 
pacta la destrucció d’una part del 
teixit industrial, com pot ser que 
ara em demani que segueixi 
treballant? 

I un cop jubilat, qui m’asse¬ 
gura que en un dels viatges or¬ 
ganitzats per l’IMSERSO, un xo¬ 
fer passat d’hores no estavelli el 
seu autocar en una voravia (amb 
la consegüent alegria d’una Ad¬ 
ministració hipòcrita que s’estal¬ 
viarà així un grapat de diners a 
l’any)? Això sí, en aquesta 
circumstància luctuosa, fins i tot 
és possible que la meva pobra ví¬ 
dua reculli en nom meu la me¬ 
dalla al Mèrit en el Treball a títol 
pòstum! Ironies d’un país on la 
societat civil no pinta res! 



Imaginem-nos una empresa, 
fundada durant la dita transició , a 
tots els Consells d’Administració 
de la qual els ha importat un rave 
que funcionés bé. Com a pre¬ 
sident sempre hi han posat el més 
mediocre, d’entre la notòria 
mediocritat de tots ells. Els recur¬ 
sos per al seu funcionament, més 
aviat justets (comparant-los amb 
empreses semblants dels països 
civilitzats de l’entorn). El pro¬ 
ducte que fabriquen és de primera 
necessitat, fins i tot, veus au¬ 
toritzades el qualifiquen de fona¬ 
mental per a la subsistència d’un 
país. Això sí, ni cotitza en borsa, 
ni els mateixos membres del Con¬ 
sell d’Administració el consumei¬ 
xen. Doncs bé, els seus treballa¬ 
dors són professionals qualificats 
que, a més de tenir titulació uni¬ 
versitària, han hagut d’empassar- 
se unes proves de selecció de 
personal que no se les salta un 
torero, amb constitució de tribu¬ 
nals ex professo. Les condicions 
de treball no són dolentes (tot i 
que depèn molt de la sucursal on 
s’estigui), però la carrera profes¬ 
sional dintre l’empresa té menys 
recorregut que una cursa d’en 
Ronaldinho en hores baixes. 

Bé, doncs, resulta que ja fa un 
temps que van mal dades. El pro- 


Salt de Plens 

Escola pública, 
nosa privada 

QUELNESS 

ducte, que durant força anys i 
malgrat els Consells d’Adminis¬ 
tració havia sortit força bé, co¬ 
mença a mostrar símptomes de 
pèrdua de qualitat. A més, a causa 
de la injustícia global avalada i 
potenciada pel capitalisme (el mot 
salvatge no cal, ja que seria una 
redundància), la matèria primera 
en la qual es treballa és cada com 
més complexa i diversa, cosa que 
complica la tasca diària, fins al 
punt que molts treballadors patei¬ 
xen depressions i estrès. Tot ple¬ 
gat ha portat a una situació de cri¬ 
si que, ves per on aquest cop sí, ha 
fet que el Consell d’Administra¬ 
ció prengués cartes en l’assumpte. 
Ara bé, com no podia ser d’altra 
manera, tard i malament. A falta 
d’una idea millor, no se’ls acut al¬ 
tra cosa que voler arranjar la situa¬ 
ció fent venir gent de fora de 
l’empresa per gestionar les diver¬ 
ses sucursals escampades per tot 
el territori o donar poder absolut 


als directors de les sucursals, quan 
fins ara hi havia una gestió de¬ 
mocràtica. I tot plegat sense con- 
sultar-ho ni amb el Comitè d’Em¬ 
presa ni amb els sindicats. La res¬ 
posta dels sindicats, almenys dels 
que realment ho són i no la d’al¬ 
guns xiringuitos impresentables, 
ha estat la convocatòria d’un jor¬ 
nada de vaga per demanar que es 
retirin les propostes i que s’esta¬ 
bleixi una negociació de veritat en 
la qual s’escolti la veu dels treba¬ 
lladors. Gairebé tres dècades 
d’experiència són un argument 
prou sòlid per tenir-los en compte. 

No cal dir que si aquest cas fos 
real l’opinió pública estaria total¬ 
ment a favor dels treballadors i tit¬ 
llaria d’incompetents profunds els 
membres del Consell d’Adminis¬ 
tració. Ara bé, com que això és el 
que més o menys ha passat a l’es¬ 
cola pública, resulta que als privi¬ 
legiats funcionaris, ni aigua. Els 
palafreners de tom, disfressats 
d’opinadors, s’han encarregat 
d’engegar el ventilador i escam¬ 
par la merda damunt els vaguis¬ 
tes. I el que més indigna: les críti¬ 
ques també s’han fet des de mit¬ 
jans públics, que si se’ls apliqués 
les propostes que defensen contra 
els professors, la meitat dels em¬ 
pleats anirien al carrer. De pena. 


CARTES ALA BURXA 

Envia’ns el teu escrit a laburxa@barrisants.org o a Can Vies (c. Jocs Florals, 42. BCN 08014). 


l’horitzó ALBERT ALONSO 


Sovint mirem a l'horitzó i ens preguntem què hi haurà al 
fons de la immensitat. Els idealistes somien en aquella 
societat nova per la qual lluiten amb una força i una per¬ 
severança admirables. Els romàntics llegeixen embada¬ 
lits les històries d’antics combatents revolucionaris men¬ 
tre recorden les proeses dels rebels que van engrandir la 
nostra història. Els realistes no es conformen amb obser¬ 
var com aquest sistema genocida ens aboca a un abisme 
sense sentit. Tots ells tenen en comú el seu compromís 
amb la lluita popular com a eina de transformació social. 

Avui he obert la finestra, i he vist Can Vies, un pro¬ 


jecte popular que ha dit prou als intents de sabotatge ca¬ 
pitalista i ha arrencat una victòria parcial al desgovern ne- 
oliberal. I he contemplat satisfet com les gents que li do¬ 
nen vida han celebrat amb alegria la victòria judicial con¬ 
tra la demanda de TMB. La satisfacció per aquest triomf 
no ens ha de fer oblidar, tanmateix, que el camí cap a 
l'horitzó és encara llarg i està ple de perills. Sigui com 
sigui, uns i altres dormiran contents: saben que en la 
immensitat, Can Vies continuarà oferint una proposta 
popular i viva enfront la misèria a la qual ens aboca 
aquest sistema genocida. Felicitats. 


la Burxa 

Periòdic de Comunicació 
Popular de Sants 
i barris veïns 


La Burxa és una revista editada per un equip de redacció que 

es troba cada dilluns al CSA Can Vies (c. Jocs Florals, 42) 

Periodicitat: mensual 

Telèfon de contacte: 93 422 16 13 

Adreça electrònica: laburxa@barrrisants.org 

La Burxa no es fa responsable dels articles d’opinió. 

Gran seguiment de la vaga de mestres 



El 14 de febrer acudiren milers de persones, educadores i estudiants, en pro d’una escola pública i de qualitat. ANNA VIOLETA 


ANNA VIOLETA - SANTS 

Cada cop hi ha més distanciament 
entre la societat i l’escola. Moltes 
famílies es preguntaven per què 
gran part del professorat va fer va¬ 
ga el passat 14 de febrer i no tro¬ 
baven respostes. En aquest cas 
s’ha de culpabilitzar el professorat 
que no ha sabut explicar a la ma¬ 
joria de les famílies el perquè 
d’aquesta vaga que afecta les 
condicions laborals del professo¬ 
rat, però que el que fa trontollar 
més són les bases de l’escola pú¬ 
blica, democràtica i catalana. El 
motiu de la vaga era exigir la reti¬ 
rada de les bases de la futura Llei 
d’educació de Catalunya (LEC), 
presentada pel conseller Ernest 
Maragall. Els docents temen que la 
nova llei pugui suposar una 
progressiva privatització de l’edu¬ 
cació pública, tal com ja s’està fent 
amb la sanitat i altres serveis. 

Les bases de la llei obren la 
possibilitat que els centres públics 
puguin ser gestionats per empreses 
privades, proposen augmentar l’o¬ 
ferta dels centres privats concertats 
i aposten per aplicar un nou model 
de gestió dels centres, que entra en 
contradicció amb el model de¬ 
mocràtic i participatiu que sempre 
s’ha defensat des dels moviments 
educatius catalans. Aquests consi¬ 
deren que el foment de l’autoges¬ 
tió dels centres que vol la LEC im¬ 
plica el desmantellament del siste¬ 
ma que garanteix el dret d’accés a 
l’educació de qualitat per a tot¬ 
hom, ja que el deixa en mans d’u¬ 


na iniciativa privada que busca 
bàsicament el benefici econòmic. 
Per aquesta raó, la LEC perjudica 
tota la ciutadania, sobretot els sec¬ 
tors més desafavorits. Així, aquells 
centres que tenen un alt grau de 
famílies amb rendes baixes tindran 
més dificultats per finançar l’esco¬ 
la, de manera que es crearan es¬ 
coles de primera i escoles de sego¬ 
na. Aquest fet, lluny de ser una ei¬ 
na per a la igualtat d’oportunitats, 
pot fomentar la creació de guetos i 
ampliar encara més la distància 
entre els pobres i els rics. 

l’estudi de la Fundació Bofill 

Cada cop hi ha més distanciament 
entre l’Administració i el profes¬ 
sorat. La LEC es basa en el report 
fet per la Fundació Bofill (“L’Estat 
de l’educació a Catalunya”) i el fa¬ 
mós informe PISA. En el seu estu¬ 
di, la Fundació Bofill va conclou¬ 
re que les mesures per millorar l’e¬ 
ducació a Catalunya passaven 
justament per aplicar el tipus de 
mesures que proposa la LEC. Els 
sindicats han assenyalat que cal¬ 
dria saber si el Departament d’E¬ 
ducació hi té alguna cosa a dir so¬ 
bre aquesta coincidència. També 
consideren evident que l’índex de 
fracàs escolar de Catalunya és alt i 
que cal prendre mesures per re¬ 
duir-lo, però creuen que s’ha fet 
una llei sense consultar el profes¬ 
sorat i sense buscar-hi el consens. 

Un altre dels punts conflictius 
que apareix a les bases és aquell 
que afrima que la causa principal 
del fracàs escolar es troba en la 


falta d’implicació del professorat 
en les diverses reformes educati¬ 
ves. Tenint en compte aquesta anà¬ 
lisi, els sindicats consideren que 
després de la vaga s’hauria de 
rectificar i comptar amb aquest 
sector per establir les bases de la 
fútura LEC. 

La comunidad docent està d’a¬ 
cord que l’educació a Catalunya 
necessita millores, però unes mi¬ 
llores encaminades a augmentar la 
inversió en educació, una distribu¬ 
ció més equitativa de l’alumnat 
immigrant, ràtios més baixes de 
professorat/alumnat, entre d’altres, 
i no pas mesures neoliberals que 
empitjorin les condicions laborals 
i segreguin encara més l’alumnat 
nouvingut respecte de l’autòcton. 

Els sindicats lla vaga 

D’altra banda, tot i que la vaga de 
mestres va ser unitària entre tots 
els sindicats (USTEC-STEs, 
CCOO, Aspepc-SPS, FETE-UGT 
i CGT), tot just l’endemà de la ma¬ 
nifestació més massiva de mestres 
dels últims anys, CCOO i FETE- 
UGT ja volien obrir vies de nego¬ 
ciació amb el Departament d’Edu¬ 
cació. Pretenien encarrilar la nova 
llei dins del Pacte nacional per a 
l’educació que van firmar aquests 
sindicats amb el Departament el 
curs 2005-06. En canvi, USTEC 
(el sindicat majoritari entre el pro¬ 
fessorat) i CGT ja han anticipat 
que hi haurà noves mobilitzacions, 
ja que el conseller d’Educació va 
anunciar que no retiraria les bases 
de la futura Llei d’educació. 


Adelina 
iscandell i 
Grases 

[Mestra de 
Primària del 
CEIP Barrufet] 


“Si volem que l’escola sigui un 
element de cohesió social cal 
destinar-hi recursos i comptar 
amb la comunitat educativa” 

Et vas sumar a la vaga en contra de la LEC. Per quèP 

Tot i que és positiu que es faci una llei d’educació per a Catalunya, ja que 
si tenim competències han de servir per alguna cosa, crec que el que 
s’ha redactat no serveix per a gaire i representa una visió del que ha de 
ser l’educació que no comparteixo. A més, s’ha fet d’esquena a tota la co¬ 
munitat educativa. 

S’ha parlat molt de la privatització que pot suposar la nova 
llei. Què en penses? 

Les bases obren una porta molt perillosa en aquesta direcció. En aquest 
país ja conviuen tres tipologies de centres: els públics, els privats con¬ 
certats i els privats. No cal afegir-ne cap de nou. Els centres públics, com 
s’ha demostrat al llarg de la història, poden ser innovadors. El que cal és 
potenciar l’autonomia, la democratització, una formació adequada als 
equips directius, partir d’una avaluació ben feta centre per centre per veu¬ 
re els seus aspectes positius i negatius, acordar amb l’ajut de l’Adminis¬ 
tració educativa els plans de millora adequats a la realitat... 

I què diu la llei sobre el finançament? 

Les bases dediquen molt poc espai al finançament, una de les grans 
necessitats del nostre sistema educatiu, ja que patim un endarreriment 
històric. Tot i que ha crescut la inversió, encara no estem a l’alçada d’Eu- 
ropa ni de l’Estat. Hi destinem el 4,5% del PIB, mentre que la mitjana del 
continent és del 6%. A més, molts d'aquest diners van a la concertada. 

El finançament de la xarxa pública és imprescindible per tenir un 
sistema educatiu de qualitat. És l’escola pública la que lidera el sistema, 
ja que la privada el que busca és "tenir els seus clients contents” i, per 
tant, és menys innovadora i arriscada. Si el sector públic no funciona, el 
privat tampoc. 



la vaga ha tingut un important seguiment, no? 

El seguiment de la vaga ha rondat el 60%, que està bé, però el més im¬ 
portant va ser la manifestació, que va ser molt gran. I és que les bases 
no satisfan ni els mestres més progressistes ni els més conservadors 
perquè sembla que ens consideri els “culpables del fracàs escola”, quan 
les causes d’aquest problema són més complexes. Jo personalment he 
anat amb molta pena a la vaga, ja que crec que s’estan fent coses inte¬ 
ressants i s’estan destinant més diners que mai a l’educació, però si 
aquestes són les bases de la nova llei, no ens han deixat més remei... 

Quins són els principals reptes amb què s’enfronta el siste¬ 
ma educatiu? 

En primer lloc, aixecar el nivell educatiu en un país on sembla que l’es¬ 
tudi no té cap valor social. D’altra banda,s'ha produït un important canvi 
de mentalitat: volem que tot sigui molt ràpid però aprendre és un procés 
lent i costós. I avui en dia l’esforç està mal vist. També cal que l’escola 
pugui acollir la nova realitat que vivim, marcada per la diversitat. L’esco¬ 
la és central en l'acollida de la immigració; ja que és el marc de trobada 
natural de les diferents realitats que conviuen en la societat actual. 

*Podeu llegir l’entrevista sencera a www.barrisants.org 

A PEU DE CARRER 


Dos dies 


La Vanguardia els ha qualifi¬ 
cat de vàndals, i El Periódico 
els acusa de delinqüents. 
L’alcalde Hereu es nega a 
seure amb ells mentre conti¬ 
nuïn les aturades, i el con¬ 
seller Saura envia ingents 
quantitats de Mossos d’Es¬ 
quadra a cada una de les se¬ 
ves protestes. Els sindicalis¬ 
tes de CCOO i UGT s’han 
desmarcat de les aturades, i 
diuen que són “salvatges’’, 
mentre que els tertulians de 
les cadenes radiofòniques 
criden que són uns “ganduls”. 
Però què volen els conduc¬ 
tors d’autobusos de Barcelo¬ 
na que tant molesta ter¬ 
tulians, polítics i sindicalistes 
de despatx? Què demanen 
que tant rebombori ha creat? 

Doncs simplement de¬ 
manen tenir dos dies a la 
setmana de descans. Per 
veure els seus fills i les seves 
parelles, o per arreglar la ca¬ 
sa o poder sortir amb els 
amics. No demanen que si¬ 
guin dissabte o diumenge, ni 
tan sols que siguin dos dies 
seguits. Els és igual que sigui 
en dimecres i divendres, o en 
dilluns i dijous. Únicament 
demanen tenir dos dies. 

La reivindicació és tan 
lògica que ha unit la pràctica 
totalitat de la plantilla, i 
només se n’han mantingut al 
marge els delegats de CCOO 
i UGT, que ja descansen tres, 
quatre o cinc dies a la set¬ 
mana, i sempre en festius i 
diumenges. Però els con¬ 
ductors ho tenen clar, a pesar 
que els difamin i els insultin, 
demanen el que és evident. I 
del costat dels conductors 
s’ha posat l’esquerra sindical, 
els moviments socials i una 
gran amalgama d’entitats i or¬ 
ganitzacions veïnals i po¬ 
lítiques de la ciutat. 

A hores d’ara, TMB i 
l’Ajuntament es troben amb 
un dilema difícil de resoldre. 
Nerviosos, des dels seus 
despatxos, analitzen que 
negociar els dos dies donarà 
ales als sindicalistes, als 
subversius i als antisistema i 
que, sobretot, deixarà en ri¬ 
dícul els seus sindicalistes de 
fireta, que tants bons favors 
els han fet i tantes signatures 
en blanc els han promès. 
Però si es neguen a negociar, 
l’empresa té constància que 
es trobarà una plantilla unida 
per una demanda simple i 
lògica. Dos dies. 

Nosaltres, barcelonins, 
usuaris d’a peu, hem d’a¬ 
postar i mullar-nos. La vaga 
no només és legítima, sinó 
necessària. Quan guanyin els 
conductors hi haurà més 
seguretat als autobusos i tots 
nosaltres, els treballadors, 
haurem fet un petit pas 
endavant. 

ÀLEX TISMINETZKY 


Seguiment massiu de la vaga de 
metges d’atenció primària 

[ Un 100% dels metges als CAP de Numància, Bordeta-Magòria, Mont- Amb la mobilització sota el lema “No m’explotis” es demana limitar 
negre i Dr. Carles Ribes van seguir la vaga, i un 98% al CAP de Sants la pressió assistencial i remunerar la sobrecàrrega 


GEMMA PARERA ■ SANTS 

La vaga convocada pel Sindicat de 
Metges de Catalunya el dia 12 de 
febrer per a la disminució de la 
pressió assistencial als centres 
d’atenció primària (CAP) va tenir 
un seguiment massiu. Un 92% dels 
metges de família i pediatres dels 
40 centres d’atenció primària de 
Barcelona ciutat, que estan ges¬ 
tionats per l’Institut Català de la 
Salut (ICS), van secundar l’a¬ 
turada, que va tenir lloc de 8 del 
matí a 8 del vespre. El Sindicat de 
Metges de Catalunya va qualificar 
d'èxit rotund la mobilització dels 
professionals. 

La mitjana de seguiment de la 
vaga als CAP de Sants-Montjuïc va 
ser d’un 80%. El seguiment va ser 
d’un 100% als CAP de Numància, 
Bordeta-Magòria, Montnegre i 
Doctor Carles Ribes, i d’un 98% al 
de Sants. Els CAP de Consell de 
Cent i Carreras Candi van tenir un 


seguiment del 67% i del 60% 
respectivament. Al de la Marina va 
ser només d’un 13%. Aquests tres 
centres van superar els serveis 
mínims al 20% decretat pel De¬ 
partament de Treball. 

L’organització es mostra dece¬ 
buda per l’actitud apàtica de l’ICS 
davant de la saturació de les con¬ 
sultes i de la sobrecàrrega laboral 
que comporta als professionals sa¬ 
nitaris. Així mateix, retreu a l’Ad¬ 
ministració la iniciativa d’ampliar 
els horaris d’atenció dels CAP, 
sense que prèviament hagi aprovat 
mesures per controlar i reduir la 
massificació dels centres. Segons 
Metges de Catalunya, la suposada 
incorporació massiva de metges al 
sistema sanitari en els darrers tres 
anys, a la qual ha fet referència la 
consellera Geli, no ha significat un 
increment real de la plantilla, sinó 
bàsicament la contractació fixa de 
metges interins que ja treballaven a 
la sanitat pública. 


El sindicat ja ha anunciat que si 
l’ICS no respon a aquesta evident 
mostra de malestar del col·lectiu 
mèdic per les seves condicions de 


treball Metges de Catalunya 
convocarà noves jornades de vaga i 
ampliarà la mobilització a altres 
regions sanitàries de Catalunya. 


REIVINDICACIONS DELS METGES I 
METGESSES D’ATENCIÓ PRIMÀRIA 


» Limitar a 25 el nombre de visites diàries dels facultatius d’aten¬ 
ció primària per poder oferir una atenció de qualitat. 

» Limitar a 1.500 els pacients assignats per metge de família i a 
1.000 per pediatre. 

» Cobrir l’excés de càrrega de treball que sobrepassi aquests 
límits fora de la jornada ordinària, amb el personal mèdic del CAP que 
s’hi presti voluntàriament o mitjançant la contractació de nous profes¬ 
sionals, i que es remuneri aquesta activitat addicional d’una manera 
específica a negociar. 

» Permetre al facultatiu gestionar la seva agenda de visites i 
dedicar un terç de la seva jornada de treball a formació, a investigació 
i a docència. 

» Retirar definitivament el procés d’ampliació dels horaris dels 
CAP, fins que no es compleixin aquestes condicions bàsiques per 
garantir uns estàndards òptims de qualitat. 


Es força la marxa de les 
darreres empreses que 
queden a Can Batlló 



TONI 


II centre social Can Vies 
guanya la demanda 
impulsada per TMB 

HELENA OLCINAI AMIGO ■ SANTS 


Vista general de Can Batlló. 

GEMMA P.A. ■ SANTS 

A principis de febrer es va aprovar 
la reparcel·lació de les poc més de 
20 empreses que queden a Can 
Batlló. Segons aquesta, en cas que 
les empreses no estiguin d’acord 
amb la quantitat de la indemnitza¬ 
ció assignada podran presentar, en 
el termini d’un mes, un recurs amb 
un peritatge del que costa el tras¬ 
llat. L’Administració, aleshores, 
haurà de pactar amb la immobilià¬ 
ria propietària del recinte les noves 
quantitats i presentar un segona re¬ 
parcel·lació, la qual només es 
podrà recórrer per via judicial. Pa¬ 
ral·lelament, l’Ajuntament haurà 
d’oferir cinc mesos a les empreses 
per marxar. Així, el procés es pot 
allargar fins a principis del 2008. 
Algunes de les empreses seran 
reubicades a la Zona Franca, però 
n’hi ha d’altres que per l’espai que 
necessiten no s’hi podran acollir. 


Els treballadors viuen el procés 
amb una incertesa constant sobre 
el futur del seu lloc de treball. 

Més novetats 

D’altra banda, també ha estat apro¬ 
vat pel Ple del Districte el Projecte 
de reparcel·lació de Can Batlló, 
amb el qual es pretén mostrar 
quines administracions i quines 
empreses gestionaran els diferents 
espais del recinte industrial; una 
projecte que haurà de ser aprovat 
pel Ple de l’Ajuntament. Per Josep 
Maria Domingo, president del 
Centre Social de Sants, tot avança 
segons el previst. 

Tot i això, hi ha hagut una 
novetat d’última hora: l’anunci de 
Carme Chacón que es durà a terme 
la construcció del Museu de l’Ur¬ 
banisme en els terrenys de la Bor- 
deta ha agafat per sorpresa les 
entitats del barri que han seguit tot 
el procés de Can Batlló. 


La sentència del tribunal 
número 8 de Barcelona desestima 
la demanda contra Can Vies im¬ 
pulsada per Transports Metropoli¬ 
tans de Barcelona (TMB). En la 
sentència, feta pública el passat 
divendres 1 de febrer, la jutgessa 
fa palès que TMB no pot demanar 
el desallotjament ni el desnona- 
ment de l’edifici, ja que aquest 
continua legalment cedit al sindi¬ 
cat CNT. A més, TMB haurà de 
pagar les despeses judicials del 
procediment ocasionades a les en¬ 
titats i els col·lectius que fan ús de 
l’edifici del carrer de Jocs Florals. 

Reaccions 

Segons expliquen membres de 
l’Assamblea de Can Vies, la notí¬ 


cia va ser rebuda amb eufòria. La 
mateixa vesprada de la sentència 
se celebrà un brindis col·lectiu a 
la capella del centre social. 

Per la seva banda, TMB 
encara no ha volgut fer declara¬ 
cions al respecte. 

Can Vies amb els conductors 

Pocs dies després de saber-se el 
resultat de la sentència, Can Vies 
ha endegat una campanya de su¬ 
port als conductors i conductores 
d’autobusos de TMB que recla¬ 
men dos dies de descans setma¬ 
nal (actualment només en tenen 
un). El Comitè de Descansos de 
TMB sempre ha donat suport al 
CSA Can Vies en la seua lluita 
contra la demanda, i en altres 
ocasions han treballat conjunta¬ 
ment per pressionar TMB. 



Brindis de celebració a Can Vies en saber la sentència. MARC LLACH PAGÈS 

El TAV arriba amb protestes 



Un moment de la manifestació de “benvinguda” al TAV a l’estació de Sants. 


JUAN RAMÓN FERRANDIS 


BERNAT COSTA - SANTS 

Les protestes per l’arribada del tren 
d’alta velocitat (TAY) a Sants s’han 
intensificat aquests dies amb l’en¬ 
trada definitiva del tren a Barcelo¬ 
na. Primer va ser la ministra de Fo¬ 
ment, que va arribar en un TAV en 
proves per fer un intent d’inagura- 
ció per fer-se la foto, però el que va 
passar va ser força diferent. La 
Renfe no va deixar baixar els pe¬ 
riodistes a l’andana i aquests es van 
rebel·lar fent una plantada de cà- 
meres. Els usuaris de Renfe i veïnat 
que passava per l’estació en veure 


tants periodistes preguntaven, i al¬ 
guns van decidir esperar la ministra 
Magdalena Alvarez. Al final va 
haver de sortir corrent de l’estació 
entre crits de protesta i una gran 
xiulada. I és que declaracions com 
“Tot va bé si acaba bé” no fan més 
que encendre els ciutadans que han 
patit les obres del TAV. 

Una setmana després, amb l’ar¬ 
ribada definitiva del primer TAV 
comercial, dues protestes van ser 
les protagonistes a l’estació de 
Sants. Al matí, la gent de CGT van 
fer una manifestació en què dema¬ 
naven menys TAV i més Rodalies, 


ja que consideren que els Rodalies 
transporten un volum molt més 
gran de passatgers. 

A la tarda, la plataforma pel So- 
terrament de les Vies i contra el Pla 
de l’Estació convocava una marxa 
fins a l’estació amb espelmes per 
lamentar l’arribada d’un tren que 
consideren innecessari per al barri i 
denunciant que les obres que han 
fet són un nyap. 

Els primers TAV entre Madrid i 
Barcelona van arribar molt pun¬ 
tuals, mentre que el mateix dia, di¬ 
verses línies de Rodalies patien re¬ 
tards d’uns 30 minuts. 


MÉS AFECTACIONS DEL TAV 


L’arribada del TAV ha afectat 

les ajudes per a la rehabilitació trigaran a fer-se 


efectives. 


rebJI 


Es calcula que hi ha gairebé 
afectades als barris de Sants i Badal, de Barcelo¬ 
na, i unes 15.800 als barris de Bellvitge, Gornal, 
Santa Eulàlia, la Torrassa i Sant Josep, de 


kl’Hospitalet. 


La pluja de milions que anuncià el Ministeri de 
l’Habitatge per als barris afectats haurà d’espe¬ 
rar. La ministra Chacón va signar, amb els alcal¬ 
des de Barcelona i de l’Hospitalet, el compromís 
d’abocar-hi 34 milions d’euros, però per parts. 
Enguany, s’atorgarà només un milió a cada muni¬ 
cipi perquè obri les oficines d’atenció als afec¬ 
tats i es puguin començar els projectes execu¬ 
tius. La resta, a partir del 2009. 


Apareix la guanyadara de 
la panera de ia burxa 

LAIA SÀNCHEZ AMAT ■ SANTS 



Per segon any consecutiu, la gua¬ 
nyadora de la panera de la bur¬ 
xa s’ha fet esperar. Tot i que 
s’havien venut totes les butlletes, 
els dies passaven i no es persona- 
va ningú per endur-se a casa el 
fabulós lot de productes cedits 
desinteressadament per multitud 
d’entitats i establiments del barri. 

Finalment, i gairebé per casu¬ 


alitat, la persona afortunada va 
descobrir que havia comprat el ti¬ 
quet amb el número guanyador: 
el 657. D’aquesta manera, la gent 
que s’havia il·lusionat pensant 
que tenia una altra oportunitat 
d’aconseguir la panera en el 
segon sorteig que es volia fer a la 
Calçotada del Casal Independen¬ 
tista de Sants haurà d’esperar fins 
a l’any que ve. Des de la burxa 
et donem l’enhorabona, Lèlia! 


ENLLAÇ A BARRISANTS.ORG 


Vaguistes per la dignitat tl5.02.081 

Un centenar de persones van participar en un acte a les Cotxeres de 
Sants per donar suport als tres acomiadats de SEAT en vaga de fam. 
Tres dels 660 treballadors acomiadats de SEAT el Nadal de 2006 van 
realitzar 17 dies de vaga de fam (del 3 al 20 de febrer) per la read¬ 
missió dels acomiadats. La vaga de fam va acabar en el moment en 
què la multinacional es va comprometre a fer efectiva l’esmentada re¬ 
admissió. Un dels vaguistes, Wenceslao Calero, va patir una pèrdua 
de coneixement el 14 de febrer (fet pel qual va estar ingressat a l’hos¬ 
pital) de la qual es recupera satisfactòriament. En l’acte es va denun¬ 
ciar la greu situació que pateixen 66 dels acomiadats, que haurien 
d’haver reingressat a l’empresa l’l de gener de 2008 segons els 
acords de l’ERO. Els tres treballadors han comptat amb el suport de la 
CGT i la Xarxa contra els Tancaments d’Empreses, a més del de múl¬ 
tiples col lectius i organitzacions polítics i sindicals. 


Acorda Nissan per evitar l'acomiadament 
de450treballadors 122.02.081 

La direcció de Nissan ha arribat a un 
preacord amb el Comitè d'Empresa per 
evitar l’acomiadament de 450 treba¬ 
lladors de la fàbrica de la Zona Franca. 

Segons el pacte, l’empresa ampliarà 
fins al mes de desembre el pla de bai¬ 
xes voluntàries, al qual s’han acollit 111 
treballadors, i també s’aplicaran me¬ 
sures de flexibilitat laboral. L’entesa es 
va produir en l’última reunió, amb la 
mediació del director general de Rela¬ 
cions Laborals del Departament de Tre¬ 
ball, Salvador Àlvarez, després de 10 
dies de negociacions i diverses mobilit¬ 
zacions dels treballadors. Tot i això, en 
el moment de tancar aquesta edició, 
encara s’ha de plasmar per escrit. L’acord entre l’empresa i els sindicats 
va coincidir amb l’inici de la campanya electoral. Fonts sindicals van 
apuntar ahir que la proximitat de les eleccions de l’Estat ha estat clau 
perquè la Generalitat hagi pressionat Nissan en un primer moment 
perquè ampliï el període de negociacions 10 dies i per assolir l’entesa. 
Aquestes fonts van recordar que seria problemàtic per al Tripartit tenir 
sense resoldre un conflicte laboral com el de Nissan, que podria ser 
utilitzat com a arma electoral. D’altra banda, la plantilla de Serunion, 
empresa encarregada de gestionar els menjadors de Nissan, va 
començar el dilluns 25 de febrer un vaga indefinida en protesta per 37 
acomiadaments derivats del tancament d’un menjador que l’empresa té 
a la planta de la Zona Franca. 

‘Revival’solidari amb La Torreta 123.02.081 

Prop de 60 persones es van aplegar al Centre Social de Sants per assis¬ 
tir al sopar organitzat pels antics okupants de La Torreta amb la voluntat 
de recollir diners per pagar les costes del judici del seu desallotjament. I 
és que les set persones que vivien a les dues cases d’Olzinelles (actual¬ 
ment en runes) han estat embargades cinc anys després del seu desa¬ 
llotjament. Un suculent menú i un distès i agradable ambient van servir per 
recordar La Torreta i altres habitatges i centre socials okupats del barri. 

Èxit de la IV Calçotada a les Corts 124.02.081 

La Plataforma Infantil i Juvenil de les Corts va organitzar per quart any 
consecutiu la Calçotada de les Corts al Parc de les Infantes. Després d’un 
animat matí amb jocs de cucanya, l’actuació dels Diables Bocs de Can 
Rosés i música de tabals, gralles i una banda de carrer, els més de 250 
assistents van poder guadir d’un menú a base de calçots, romesco, boti¬ 
farra, mongetes, pa i vi acompanyat de la música en directe dels Peixets 
Fregits Cortsencs i d’Ensaladilla So Insistent, a més d’una demostració de 
cant improvisat. Les postres van arribar entre un torneig de bitlles catala¬ 
nes, que va acabar amb la posta del sol. 

V___ 

novel·la 


Arrugas 

Paco Roca 

Astiberri, 2007 

El protagonista d’aquesta novel·la gràfica és l’Emilio, 
un director de banc jubilat que comença a patir els 
efectes de l’alzheimer. Els seu ingrés en una residèn¬ 
cia ens obrirà les portes al món de la vellesa: un dia a 
dia rutinari i buit, només interromput pels àpats i el tre¬ 
ball dels professionals, on les vivències del present 
els transporten tot sovint als records de la infantesa. 

Arrugas és una invitació a la reflexió, una estremi- 
dora proposta estètica del deteriorment mental, fruit 
d’un exhaustiu treball de documentació per part de 
l’autor, des d’una òptica tendra i intimista, amb tocs 
humorístics però sense caure en la caricatura. 

Una picada d’ull còmplice amb la gent gran en la 
seva batalla contra la vellesa: perquè tots portem dins 
un avi, igual com portem un nen petit. 


Elba S. Mansilla 
La Ciutat Invisible 



(parèntesi)^ 

música 


Harainanol 

Naraina 

Capullo Records 



Des de les terres de Ponent i nascuts del fum dels 
bars petits ens arriba la rumba impregnada de tot el 
ventall de sons i les influències diverses que dominen 
l’imaginari de Carlitos el Rata, autèntica alma mater 
dels antics Zeas i motor de la moguda targarina amb 
aquests incombustibles Naraina. Després de l’anterior 
Patas arriba, ens presenten un nou treball absoluta¬ 
ment seriós, cuidat al detall, professional i avalat per 
la presència del grup en la fase final dels darrers 
premis Sona 9. En aquesta ocasió, de nou cinc mú¬ 
sics barregen la rumba, el funky, el drum’n’bass i el 
reggae, tot formant una banda rumbera i especial, 
perquè desperten la festa allà on van. Amb cançons 
com “La rumba de les rondes”, “Kirikú song” i històries 
com la de “Dieguito el malo”, el seu espectacle en di¬ 
recte ofereix molt més del que podem trobar en 
aquest disc també recomenable. 


David Vàzquez 


B* 


Bava2008 


De nou presentada per Jose Corbacho, la cerimònia dels 
Goya 2008 transcorregué amb el tarannà un pèl avorrit que 
calia esperar. Ell mateix, vestit amb una barreja de les qua¬ 
tre pel·lícules estrella, encetava la gala, obrint pas, poc des¬ 
prés, a actors i actrius com Fernando Ramallo, Natalia Ber- 
beke, Juan José Ballesta, Elsa Pataky, Alberto Iglesias, Na- 
jwa Nimri, Neus Asensi, Pepón Nieto, José Coronado, Juan 
Diego Botto, Goya Toledo, Pepe Sacristàn, Ana Fernàndez, 
Ernesto Alterio, Santiago Segura, Silvia Abascal, Unax Ugal- 
de... a més del director Alejandro Amenàbar, tots ells exer¬ 
cint de lliuradors dels premis de la nit. 

En destacarem la increïblement minsa capacitat de sín¬ 
tesi de la presidenta de l’Acadèmia, Àngeles Gonzàlez Sin- 
de, per escriure els seus discursos, com a nota negativa, i 
l’encertat del to de les paròdies dedicades a Almodóvar i 
Garci, com a nota positiva. La part emotiva hi va ser present, 
amb els Goya homenatge a Fernando Fernàn Gómez, com 
a recentment desaparegut, i d’honor a Alfredo Landa, ner- 
viosíssim i absolutament atabalat. 

La campanada la va donar La Soledad, de Jaime Rosa- 
les, que es va emportar els Goya a millor pel·lícula, millor di¬ 
recció i actor revelació. 

La favorita, El Orfanato, de Juan Antonio Bayona, obtin¬ 
gué set dels 14 premis a què optava, dels quals en desta¬ 
carem guió original, direcció novell, direcció artística, i ma¬ 
quillatge i perruqueria. 

Finalment, Las 13 rosas, d’Emilio Martínez Làzaro, fou 
bronze amb quatre premis: el de José Manuel Cervino com 
a actor de repartiment, i millors música, fotografia i vestuari. 

Yol 



burxant els bytes 


Presentació 

Alguna vegada t’has preguntat que és un wikP O un blog? O 
un feed ? O com descarregar-te una cançó? Potser t’has pre¬ 
guntat què pots fer per Internet, o com trobar allò que busques, 
o on trobar aquella notícia que no surt als grans mitjans de 
comunicació. Potser el que necessites es una plana on trobar 
escrits sobre economia crítica o geopolítica contrastada. Pot¬ 
ser el que necessites és una mica d’ordre en el ciberespai, on 
hi ha de tot però no sempre sabem trobar-ho o usar-ho ade¬ 
quadament. És per això que des de la burxa volem dedicar a 
aqust món unes línies cada mes per descobrir-vos alguna pla¬ 


na, alguna eina, algun concepte d’un mitjà de comunicació 
com Internet. Volem donar les eines perquè un no naufragui 
en l’intent, perquè hom no es desesperi buscant per aquí i per 
allà. Volem facilitar que sapigueu treure el màxim partit a una 
eina tant potent que a vegades ens desborda. Ens desborda 
per sobresaturació d’informació. Eines per no perdre-us en un 
mar ple de bytes. És per això que demanem la vostra partici¬ 
pació, recomanant eines, planes o compartint els vostres dub¬ 
tes cibernàutics. Per això disposeu d’un correu electrònic on 
poder enviar les vostres preguntes i els vostres suggeriments: 
burxantelsbytes@barrisants. org 

Bernat Costa 

cançó 


racó històric 


Santa mare llengua 
(Santa Ryan Air?) 


La qüestió de la política lingüística 

en aquesta ciutat de Catalunya oriental 

pot parèixer utòpica, vana i autística 

ma per a mi té un aspecte fondamental: 

quan les mares mos donaven com a llengua el català, 

així com naturalment mos passaven la llet, 

i no parlàvem de salvar, d’estudiar, recuperar 

i parlar en alguerès era normal, era un fet. 

I era santa, santa, santa, 
santa la mare llengua, 
santa llet de ta mare, 
sang de ton iaio i de ton pare. 

Però després, als seixanta, TV, ràdio i escola 
han regalat il·lusions d’un progrés burgès 
i menjant Nutel·la i bevent Coca-cola 
ningú s’és preocupat del pobre alguerès, 
abandonat, oblidat i fins criminalitzat 
perquè enruïnava la dicció i això feva vergonya. 
Llengua de pobre, de bastaix, d’ignorant 
folklòrica, vulgar, bruta com la ronya. 

I no era santa, santa, santa, 
no era més santa la mare llengua, 
no era santa la llengua de ta mare, 
ma mira un poc com era tractada. 

Als noranta, un canvi sec de timó. 

No era ver lo que creieven del dialecte, 
ara diuen: “Oi, qui riquesa per al minyó; 
si té una llengua mare és perfecte!” 

Mmm... Hi ha sols un petit problema 
si volem que l’alguerès torni viu i fort, 
és que manquen dos anells a la cadena: 
lo pare ja no el parla i lo iaio és mort! 

Santa santa santa, 
pobre santa llengua, 
pobre llengua mare. 

I ara què fem? I què fem ara? 


Ja sabem que una llengua no té futur 
si no té un poder econòmic i social. 

I la política lingüística, estàs segur, 
no ha pogut resoldre aquest problema local. 
Va a finir que la idea d’aqueix irlandès 
fins i tot mos arriba a salvar l’alguerès. 

Mira tu si una companyia de baix costo 
posarà a poc a poc totes les coses a posto! 


Santa, santa, santa, 
santa, santa Ryan, 
santa, santa Ryan Air 
salva l’alguerès salva l’alguerès 


Lletra i música: Claudio Gabriel Sanna 

*Per problemes d’espai, falta l’última estrofa de la cançó 


un tomb pel diccionari 


Xofer (xófer) 


En temps dels primers vehicles moguts 
amb la tècnica de la màquina de vapor 
(trens, primers automòbils, etcètera) calia 
mantenir constantment la temperatura de 
la caldera amb llenya o carbó. Les 
persones encarregades d’aquesta feina 
eren els chauffeurs, és a dir, escalfadors. 
Aquest nom s’ha mantingut per als 
conductors dels cotxes actuals, tot i que ja 
no han de fer aquesta feina tan pesada i 
rutinària. 


Text el laborat per en Jordi Esteban 


El Paral·lel 


L’any 1894 es va obrir una àmplia avinguda unint la plaça 
d’Espanya amb les Drassanes, una avinguda encara 
sense urbanitzar que per a res feia sospitar que acabaria 
sent mítica i coneguda arreu del món. Com ja haureu 
descobert parlo del Paral·lel, ja previst al pla Cerdà 
(aprovat l’any 1859) i batejat amb aquest nom per la 
coincidència del seu traçat amb el paral·lel 41 Q 22’ 30”. 
L’avinguda no fou urbanitzada fins a l'Exposició Universal 
de 1929. 

Però no fou aquesta coincidència geogràfica la que va 
fer que el Paral·lel fos conegut arreu del món, ni tampoc les 
primeres construccions de fàbriques, amb gran quantitat 
de carboneres i grans xemeneies fabrils, sinó la gran 
quantitat de teatres, cafès i sales de festes que van 
començar a aflorar-hi. 

Situat entre l’Hostafrancs encara industrial, el Poble 
Sec (barri d’hortes i tallers) i el ja populós barri Xino, el 
Paral·lel ben aviat es va convertir en un indret on segments 
diferents de població confluïen amb un mateix fi (encara 
que des d’òptiques segurament diferents). Des dels obrers, 
intentant oblidar les fàbriques, fins als burgesos, 
aventurant-se en els ambients més allunyats de les seves 
suposades morals, passant pels mariners àvids de sexe, 
alcohol i espectacle. Tots es barrejaven en un Paral·lel on 
passejaven parelles de guàrdies civils i on, a la vegada, 
gràcies a la gran quantitat de gent que hi havia, els 
anarquistes es trobaven. 

El primer local que es va obrir, iniciant el que amb el 
temps seria conegut com l ’Avinguda del Teatre o la Via del 
Pecat, fou el Teatro Circo Espanol. Ben aviat, locals de tot 
tipus es van començar a multiplicar, des de les més humils 
barraques fins als grans teatres, passant pels cafès. 


Entre els teatres més destacats, van arribar a tenir un 
gran nom alguns com 1’Arnau (conegut a l’època com el 
Folies-Bergère), el ja anomenat Teatro Espanol, el Delicias, 
el Condal, el Còmic (dedicat, entre d’altres espectacles, a 
la boxa), el Bataclan (conegut especialment entre els 
mariners), el Victòria, el Nou (el primer cinerama del país), 
l’Apolo, el Pompeya i, com no, el Molino. 

Aquest darrer, conegut inicialment amb el nom de La 
Pajarera Catalana, al cap del temps va passar a 
anomenar-se el Petit Moulin Rouge, recordant el conegut 
local parisenc, curiosament fundat per un català. Amb la 
dictadura, el local es va passar a anomenar El Molino, però 
va aconseguir resistir patint represàlies i censura. 

Per desgràcia, el que no va aconseguir Franco ho va 
aconseguir la Barcelona del disseny i l’especulació, i avui 
en dia no queda més que l’ombra del que va arribar a ser 
aquesta mítica avinguda barcelonina. 

Agus Giralt 



fogons de temporada 


El proúucta: als espàrrecs 

Ben sovint utilitzem l’expressió “vés-te’n a fregir espàrrecs” 
per engegar algú de mala manera i fer-lo desaparèixer de la 
nostra vista en qüestió de segons... Exactament el mateix 
temps que tarden en coure els espàrrecs de marge, de tan 
prims que són! 

Els espàrrecs creixen amb el sol del final de l’hivern. Tot 
i tenir una textura ferma, cuits resulten tendres i sucosos. 
De fet, per coure’ls no cal ni pelar-los, només tallant-ne la 
part més dura del tronc ja els tindrem llestos per fer a la 
planxa o a la brasa. Amb unes gotes d’oli i sal gruixuda són 
ideals per acompanyar peixos i carn o per menjar-los sols 
amb romesco, també per fer-ne remenats, saltats, cremes i 
purés, etcètera. 

Tradicionalment, aquí a Catalunya el costum era fer-los 
en truita, sense coure’ls, directament fregits en oli. Altres 
maridatges clàssics són el salmó o les gambes, ingredients 
amb els quals combinen perfectament. 

La recepta: pastís de salmó i espàrrecs 

Ingredients 

Per a la massa: 200 g de farina, 100 g de mantega, 50 g 
d’aigua i 1 pessic de sal 


Per al farcit: 200 g de crema de llet, 4 ous, 100 g d’espàr¬ 
recs de marge, 50 g de salmó fresc, sal i pebre 

Elaboració 

Prepareu la massa per obtenir una pasta brisa, arenant la fa¬ 
rina i la mantega, incorporan-hi després l’aigua i treballant-la 
fins a obtenir una massa uniforme. Estireu-la amb un corró i 
folreu-hi un motlle. Amb una forquilla, feu-hi unes quantes 
marques, i cobriu-la amb paper de plata i algun pes (com ara 
arròs o llenties) per tal d’evitar que pugi. Enfornau-ho uns 15 
minuts a 180 Q . 

Mentrestant, salteu els espàrrecs amb unes gotes d’oli i 
sal. Prepareu el farcit amb els ous batuts, la crema de llet, els 
espàrrecs saltats tallats a trossets, i el salmó fresc també ta¬ 
llat a bocins. Salpebreu-ho. Farciu la massa i enforneu-ho tot 
altre cop durant 20 minuts a 180 Q , fins que es dauri. 


Marta Devesa 

en moment 


El decreixement ia 
pedala per Catalunya 

[ El passat 10 de febrer va començar la Marxa pel Decreixement, una decreixement, una alternativa al consumisme i a la destrucció del 
iniciativa que recorrerà una trentena de comarques catalanes en planeta, i començar a teixir aliances entre els diferents grups locals 
bicicleta fins al mes d’abril. L’objectiu és donar a conèixer la idea del per posar-lo en pràctica. 


IMMIGRANTS 

en primera persona 


Alçant la ven 
per la igualtat 
de drets 

La veu de les persones immigra¬ 
des va tornar a sentir-se el dis¬ 
sabte 23 de febrer pels carrers 
de Barcelona. I dic tomar perquè 
ja se’m fa impossible comptar 
quantes manifestacions pel 
drets de les persones immigra¬ 
des s’han fet els darrers anys (i 
les que queden per fer, ja que 
encara estem lluny de la igualtat 
entre persones immigrades i 
autòctones). La manifestació, 
emmarcada en una jornada es¬ 
tatal pels drets dels i les immi¬ 
grants, volia mostrar el rebuig 
als abusos policials i als centres 
d’internament, així com dema¬ 
nar una regularització immediata 
amb garanties a la residència i a 
una vida familiar. L’acció va ser 
també un moment per reiterar la 
innocència dels paquistanesos 
detinguts arran de la desarticula¬ 
ció d’un suposat grup d’islamis- 
tes radicals a Barcelona. 

Segons els organitzadors, la 
concentració va reunir unes 
2.000 persones. Com és habi¬ 
tual, la Guàrdia Urbana i els 
Mossos d’esquadra van xifrar 
l’assistència en un nombre molt 
més baix, poc més de 300. Però 
més enllà del debat de xifres, és 
d’igual o més importància 
reflexionar sobre la composició 
de la manifestació. Em refereixo 
a la confluència sota un mateix 
missatge de persones de proce¬ 
dències molt diverses, autòc¬ 
tones i estrangeres, cridant, 
reclamant i cantant, els uns al 
costat dels altres, “Papers per a 
tothom”, “We want papers”, “De 
aquí, de a fuera, la misma clase 
obrera”. Arran de la manifestació 
i dels darrers actes celebrats, 
vaig tenir la sensació que com a 
moviment s’ha crescut en diver¬ 
sitat, en participació femenina i 
en consciència social. També 
em satisfà veure com creix la 
coordinació en l’àmbit estatal, 
perquè sumant forces aug¬ 
menten les possibilitats d’a¬ 
conseguir èxits. 

Sens dubte, el moviment per 
la defensa dels drets de les 
persones immigrades està ben 
viu i actiu, però que segueixi viu 
depèn de tots i totes. Passat el 
període electoral es reprendran 
les mobilitzacions. És el moment 
de ser-hi. 

HAMID 


MARTA VILARÓ 
TEMPS DE RE-VOLTES 

La marxa, organitzada pel col·lec¬ 
tiu Temps de Re-voltes, pretén 
sensibilitzar la població sobre la 
necessitat d’adoptar un estil de vi¬ 
da més sostenible i d’acord amb 
els recursos de la natura. Es tracta 
de començar a pedalar cap a un 
model menys depredador; per 
aquest motiu és necessari replan¬ 
tejar-se l’actual estructura econò¬ 
mica basada en el consum massiu 
d’energia, en un context global de 
canvi climàtic i d’esgotament dels 
recursos petrolífers. 

Sensibilització i lluites del 
territori 

Actualment, la marxa avança amb 
un doble objectiu: en primer lloc, 
donar a conèixer el decreixement, 
informant i potenciant debats a 
cada població sobre possibles ma¬ 
neres d ? organitzar-se i autogestio- 
nar-se localment. En aquest punt, 
es vol fugir de la constant teorit¬ 
zació i facilitar eines per posar a 
la pràctica una altra economia 
adaptada a cada la realitat. 

D’altra banda, aquesta inicia¬ 
tiva també vol conèixer les lluites 
de cada territori, posar-les en con¬ 
tacte i, així, enfortir una organit¬ 
zació en xarxa dels moviments 
socials catalans. Un dels nodes 
d’unió d’aquesta xarxa pretén ser 
les propostes concretes de trans¬ 


formació social que planteja el 
decreixement. Així, uns quants 
mesos després de la marxa, 
concretament del 4 al 6 de juliol 
d’aquest any, es realitzarà una 
trobada a la masia de Cal Cases, a 
Santa Maria d’Oló (Bages), per 
tal de posar en comú totes 
aquestes experiències. 

I més a mitjà i llarg termini, el 
moviment pel decreixement vol 
impulsar que les poblacions 
puguin fer passes per aplicar 
plans de descens del consum 
energètic i augmentar l’auto¬ 
suficiència alimentària, entre 
altres mesures. Són experiències 
que, a escala municipal i amb les 
seves pròpies especificitats, ja 
s’estan aplicant en alguns llocs 
d’Europa, com ara a Irlanda, amb 
els anomenats transition towns 
(municipis en transició). 

El debat de fons 

Des del col·lectiu Temps de Re¬ 
voltes s’ha anat contactant amb 
col·lectius i entitats d’unes 35 
poblacions catalanes que s’han 
interessat pel decreixement i que 
han volgut acollir en els seus 
espais els i les integrants de la 
marxa. Durant dos dies, la marxa 
s’atura a cada població, on es 
realitzen tallers i xerrades, a més 
de les accions que s’han volgut 
organitzar des de cada lloc. 

Més enllà de l’escala local, els 
debats de fons que planteja el 


decreixement i que es van 
debatent durant les aturades giren 
a l’entorn de dos grans eixos: la 
crisi energètica i el sistema 
financer. D’una banda, els com¬ 
bustibles fòssils estan arribant al 
seu pic del flux de producció i du¬ 
rant els propers anys aquesta co¬ 
mençarà a declinar (primer la de 
petroli i després la de gas i carbó). 
La solució no és només la transi¬ 
ció cap a les energies renovables, 
sinó aturar el creixement i, per 
tant, el nivell de consum energètic 
actual. Tot això podem fer-ho de 
manera sobtada quan ja no quedi 
cap altra sortida, però també 
podem conscienciar-nos ara i 
organitzar l’alternativa. 

Pel que fa al sistema financer, 
el funcionament dels bancs està 
instrínsecament lligat al crei¬ 
xement econòmic. El diner es 
crea a través de préstecs i, per 
tant, en forma de deute. El sis¬ 
tema necessita crear cada vegada 
més diner per mantenir-se i ens 
dirigeix cap a un creixement 
econòmic que acaba revertint en 
l’economia real i que implica el 
creixement energètic i l’explo¬ 
tació dels recursos naturals. 

Massa crítica 

El tret de sortida de la marxa va 
tenir lloc el passat 10 de febrer a 
la plaça Universitat de Barcelona, 
amb una seixantena de ciclistes 
que van recórrer els carrers de la 


ciutat en un ambient festiu, una 
mena de massa crítica que va 
desembocar a Sant Feliu de 
Llobregat, la primera parada. En 
aquesta població va començar la 
primera tanda de xerrades i tallers 
sobre la crisi energètica i el sis¬ 
tema financer, coincidint amb la 
presentació de l’Assemblea 
Popular de Sant Feliu. 

La segona etapa va enfilar cap 
a la falda de Montserrat fins a 
Collbató (Baix Llobregat) per 
conèixer, entre moltes altres 
iniciatives, la lluita que s’està fent 
contra l’ampliació de la zona 
industrial prevista per l’ajun¬ 
tament d’aquella població. Tot 
seguit, els i les integrants de la 
marxa es van dirigir cap a l’Anoia 
i el Penedès. 

Aquestes primeres etapes del 
recorregut són només un tast 
d’una iniciativa que enllaçarà 
amb molts col·lectius crítics que 
es troben dispersats arreu del ter¬ 
ritori. La Marxa és necessària per¬ 
què el canvi de model de vida va 
més enllà d’una convicció; és una 
necessitat. Per aquesta raó, és par- 
ticipativai està oberta a a totes 
aquelles persones i col·lectius que 
s’hi vulguin sumar i que vulguin 
acompanyar-nos en aquest recor¬ 
regut per la construcció d’una 
altra manera de viure. 

Per a més informació podeu con¬ 
sultar www.tempsdere-voltes.cat. 

II vot dels 
descontents 


[ Escons Insubmisos - Alternativa dels Demòcrates Descontents és mesura excepcional de pressió. Defensen que el vot en blanc, el 

un dels ‘partits’ que es presenta a les eleccions, però amb una vot nul i l’abstenció no són, de fet, eines democràtiques vàlides, ja 

peculiaritat: en cas d’aconseguir algun escó el deixaria buit com a que a l’hora de la veritat afavoreixen els partits majoritaris. 


MIQUEL SAUMELL 

Hi ha molta gent en aquest país 
que el dia 9 no anirà a votar. 
D’aquests, una bona part són 
gent que està fins al capdamunt 
dels partits i de la manera que 
tenen de repartir-se el poder, i 
llavors els sembla que si 
s’abstenen els faran pessigolles. 
I s’equivoquen. En canvi, tenen 
una alternativa abstencionista 
(que requereix, això sí, l’esforç 
d’anar a votar), que és Escons 
Insubmisos - Alternativa dels 
Demòcrates Descontents (Ei- 
ADD). 

N’hi ha que defensen que 
abstenir-se és un càstig per als 
polítics, que sempre es queixen 
de l’abstenció. I tenen raó, 
però... heu pensat el que impli¬ 
caria que aquest mateix càstig, 
aquesta mateixa cara de pomes 
agres que foten els polítics quan 
parlen de l’abstenció, l’hagues¬ 
sin de fer cada dia perquè al 
Congrés, al Senat, al seu parla¬ 
ment o al seu ajuntament, hi ha 
un escó (o més) que correspon 
als ciutadans que s’abstenen? 
Aquesta és l’opció d’Ei-ADD. 

D’altres s’abstenen simple¬ 
ment per mandra, aquests... que 
després no es queixin. 

N’hi ha que no s’abstenen i 
voten en blanc pensant-se que el 
vot en blanc és un vot de càstig. 
I s’equivoquen, perquè el vot en 
blanc a l’hora de la veritat afa¬ 
voreix els partits majoritaris. 
Per a aquests que voten en blanc 
i en realitat voldrien fer un vot 
de protesta, hi ha Ei-ADD. 

N’hi ha que tenen la idea que 
per protestar de manera activa el 
millor que es pot fer és un vot 
nul, i llavors s’espremem el cer¬ 
vell pensant quina frase brillant 
escriuran a la papereta, o quin 
dibuix hi faran. I no s’adonen 
que allò no serveix per a res: ni 
tan sols ho veuen els polítics, 
perquè aquell marró se’l men¬ 
gen els que estan a les meses 
electorals, que evidentment l’ú¬ 
nica cosa que volen és acabar al 


més aviat possible el recompte i 
anar a sopar i a dormir. 

Hi ha gent, si fa no fa la mei¬ 
tat de la ciutadania, que ja tenen 
decidit qui votaran el dia 27, i 
ho faran més o menys con¬ 
vençuts -alguns potser tapant-se 
el nas perquè votaran els que 
consideren que són “els menys 
dolents”. Doncs a aquests, feli¬ 
citats, per molts anys. Sí, de 
debò, felicitats, perquè no cal 
convèncer-los de res. 

El missatge d’Ei-ADD no va 
adreçat a la gent que ja sap què 
votarà. Ei-ADD no vol fer que 
la gent deixi de votar el que 
tenia previst votar. Ei-ADD 
només vol cridar l’atenció sobre 
una possibilitat de vot que molts 
no coneixen: mostrar amb 
escons buits el descontentament 
d’una part de la ciutadania. Fer 
un vot de protesta com ho és 
l’abstenció però que duri tota la 
legislatura, que sigui realment 
efectiu: escons buits. 

Podeu trobar més informació a: 
esconsinsubmisos.blogspot.com 
www. esconsinsubmisos. org 

Logotip de la candidatura. ARXIU 



LES DEMANDES D’ESCONS INSUBMISOS 


La gent que forma part d’Escons Insubmisos no 
vol manar ni vol protagonismes personals, només 
vol que els partits es posin d’acord en una sèrie de 
punts que són un clam popular. Tot seguit us en 
fem un resum. 

» Aconseguir representació per als ciutadans no 
representats 

» Llistes obertes i que s’estableixi un mínim del 
50% del suport del cens electoral per aconseguir 
la majoria absoluta 

» Convocatòria d’una nova elecció en la circums¬ 
cripció respectiva per cobrir la baixa de qualsevol 
càrrec electe 

» Obligació de convocar referèndums a proposta 
de la iniciativa popular 

» Que no es puguin dedicar diners públics per fer 
publicitat institucional 


» Que hi hagi control estricte de tots els ingres¬ 
sos que reben els partits polítics 


Aquests són alguns dels punts bàsics del sistema 
que els partits que manen no porten a la pràctica 
perquè no els interessa, ja que suposarien la 
pèrdua del seu poder fins ara omnímode en 
aquesta democràcia nostra, fràgil i precària. 

Mentre no es reformi el sistema ni el facin més 
obert i controlable per la ciutadania, aquells que 
lluiten contra les disfuncions del sistema 
continuaran presentant-se a les eleccions. I quan 
aconsegueixin un escó el deixaran buit com a 
mesura excepcional de pressió (i els seus candi¬ 
dats electes renunciaran a qualsevol tipus de re¬ 
muneració). 


ESPAI 

DE TREBALL 


Salaris precaris (D 

S'imposa, abans d’encetar el 
contingut d’aquesta columna, ce¬ 
lebrar l’arxivament del cas de Can 
Vies. Felicitats als col lectius i per¬ 
sones que han impulsat la seva 
defensa. Comencem, doncs. 

Els primers mesos de l’any 
són mesos de revisió salarial. Ha 
passat tot un any i en la majoria 
de les empreses comença un 
procés per restablir les condicions 
salarials. Durant les primeres set¬ 
manes de gener s’espera la circu¬ 
lar de l’Instituto Nacional de Esta¬ 
dística, l’òrgan encarregat de de¬ 
terminar, entre altres coses, 
l’índex de preus al consum (IPC) 
definitiu o real de l'any anterior. 
Per exemple, l'any 2007 ha aca¬ 
bat amb un IPC definitiu, a escala 
estatal, del 4,2%. El segon pas 
d’aquest procés és calcular la di¬ 
ferència entre l’IPC previst i l’IPC 
real per tal d’esbrinar els endarre¬ 
riments salarials corresponents. 
Tornem a l’exemple: l’IPC previst 
l’any 2007 va ser del 2% i el defi¬ 
nitiu, de 4,2%. El resultat és un 
endarreriment salarial del 2,2%. 
L’últim pas del procés és actualit¬ 
zar els sous sumant l'endarreri¬ 
ment salarial a l’IPC previst de 
l’any en vigència. Per a l’any 
2008, se suma l’endarreriment 
salarial del 2,2% més l’IPC previst 
del 2% que any rere any el Go¬ 
vern de l’Estat està fixant. 

Vist com es fa el càlcul, es pot 
concloure que el procés de revisió 
salarial en si no és el problema. El 
problema de tot plegat està en la 
previsió de l’IPC que cada any fa 
el Govern de l’Estat espanyol de 
torn. La pregunta és: és real par¬ 
lar d’un IPC previst del 2% si ja es 
tenen dades, entre d’altres, que 
els peatges de les autopistes pu¬ 
jaran un 4,6%, que l’energia (gas, 
electricitat, benzina, etcètera) 
augmentarà un 5,2% o que el 
transport metropolità incremen¬ 
tarà un 4,3% el seu preu? 

L’augment dels preus dels 
béns i serveis supera amb escreix 
l’increment dels salaris de les 
persones. I un dels primers 
problemes a l’hora de parlar de la 
precarietat salarial està en el 
mecanisme de determinació de 
l'increment anual. Any rere any, el 
nostre poder adquisitiu perd pisto- 
nada davant l’increment dels 
beneficis del capital. 

MARC FAUSTINO I VIDAL 
Consultes a 
laburxa@barrisants.org 



PROJECTES LISKAMM SL 



disseny d’equips electrònics 
, Tel. 93 162 44 23 



setmanari de comunicació 

directa 

Ja a la venda 

Necessitem 1 500 subscripcions!!! 

subscripcio@setmanaridirecta.info 

\www. setmanaridirecta.info 



A 


EL LOKAL 

associació cultural El Ravai 

llibret 

caiLrdínfonmaciò revistes 

músïci horari: 

samarra éss matins, de dimarts a 

pwfaco·w.. divendres de 10.30 a14h 

tardes, de dilluns a 
dissabte de 17 a 21 h 


c/de la Cera 1 bis 08001 Barcelona 
Tel: 93 329 06 43 Fax: 93 329 08 58 



ellokal@pangea.org 

Suspeses les ballades a la plaça Osca 



Ballada de l’abril de 2007 a la plaça Osca. 


BET VALLCORBA 


JORDINA SÀNCHEZ AMAT - SANTS 

El Districte de Sants-Montjuïc ha 
suspès indefinidament el cicle de 
ball folk que organitzava l’as¬ 
sociació L’Ull i l’Ai. Des de feia 
un temps, cada quart diumenge 
de mes hi havia un concert i un 
taller obert de danses. Per la plaça 
han passat grups com La Portàtil 
FM, Amanida Folk i Bauma, i 
s’hi han ballat danses catalanes i 
d’arreu. Ara, el barri es queda 
sense una de les poques activitats 
vinculades a la cultura popular i 
tradicional. 

L’estiu del 2006, el Districte 
va contactar amb L’Ull i l’Ai, as¬ 
sociació que té la seu al Centre 
Social de Sants, perquè volia tenir 
una actuació de danses i música 
tradicional al barri. Des de lla¬ 
vors, l’associació duia a terme 
aquesta activitat, fins al mes de 
novembre de l’any passat. A mit¬ 
jan desembre del 2007, l’associa¬ 
ció va presentar la programació 
per a la següent temporada. Al 
cap d’una setmana va rebre l’avís 
que potser no s’acabaria realit¬ 
zant, ja que encara s’havien d’a¬ 
provar els pressupostos. Si el 27 
de gener s’havia de fer la primera 


REDACCIÓ - SANTS 

El Dijous Gras, 31 de gener, va 
arribar en TAV el rei Carnestoltes, 
iniciant d’aquesta manera la festa 
que durà fins al dimecres següent, 
en què amb l’enterrament de la 
sardina es dóna per finalitzat el 
Carnaval. Durant la festa també es 
cremà aquell TAV de cara ferotge, 
incineració amb què es denun¬ 
ciaven les avaries causades per 
aquest i el greuge comparatiu 
respecte a les rodalies. 

El dia fort del Carnestoltes va 
ser dissabte. A Can Vies, la Colla 
Bastonera de Sants per celebrar el 
seu segon aniversari tot fent un 
sopar a Can Vies, i es va aprofitar 


ballada, el dimarts anterior el 
Districte va confirmar que final¬ 
ment no es duria a terme cap dels 
actes previstos per qüestions 
pressupostàries. Amb les activi¬ 
tats programades i les actuacions 
emparaulades, ha calgut comptar 


per celebrar el Carnestoltes. La 
Capella es va omplir de milicians 
de la CNT, de cobradors i cobrado¬ 
res de TMB, i altres persones 
també es van disfressar de perso¬ 
natges del circ. D’altra banda, a 
l’Espai Obert també es va celebrar 
el Carnestoltes el mateix dissabte al 
vespre amb una festa en què la 
disfressa més sorprenent va ser la 
de geisha. En el transcurs de la nit 
l’espai es va anar omplint fins a 
arribar a estar ple. 

Com a acte de cloenda del Car¬ 
nestoltes, el Dimecres de Cendra 
diversos col·lectius van fer la Sar- 
dinada, en què més de 200 persones 
van aplegar-se a la plaça Màlaga, a 
les quals es va repartir pa i sardines. 


amb la comprensió dels grups, 
que en la majoria han accedit a 
cancel·lar el seu compromís. 
L’actuació d’Au gré des vents, 
que estava prevista per al diu¬ 
menge 24 de febrer, finalment s’¬ 
ha fet, amb els fons de l’associa¬ 


ció, al Centre Cívic Cotxeres Bo¬ 
rrell, del barri de Sant Antoni. Es 
tractava de la primera invitació 
que L’Ull i l’Ai feien a un grup de 
fora, i han pogut mostrar les 
diferències i similituds respecte 
de la música que es fa a Alsàcia. 


21a 

calçotada de 
Sants: 

11 legalitzem 
Espanya!’ 

J. FONT OLLÉ ■ LAB0RDETA 

Uns 7.000 calçots seran els que 
es podran degustar en la 21a 
calçotada organitzada pel Casal 
Independentista de Sants Jaume 
Compte. La consolidació d’a¬ 
quest esdeveniment ha fet que 
molts col·lectius s’hagin animat 
a col·laborar amb el Casal en la 
seva organització, i que sigui tan 
esperat al barri. Amb el lema 
“Eleccions democràtiques? II- 
legalitzem Espanya!”, la cal¬ 
çotada mira cap a les eleccions 
del cap de setmana següent, en 
una festa que comptarà amb un 
seguit d’actuacions a partir de 
les 12 del migdia, entre les quals 
destaca el concert de Belda i els 
Badabadocs. 

Nova 

temporada 

castellera 

J. FONT OLLÉ ■ SANTS 

Per Santa Eulàlia, la Colla Cas¬ 
tellera de Sants va començar una 
nova temporada de castells amb 
una actuació a la plaça de Sant 
Jaume, on va actuar juntament 
amb d’altres colles veïnes. Tot i 
la fresca (amb aquesta tempera¬ 
tura la plaça encara no té l’am¬ 
bient idoni per als castells), va 
poder fer un 3 de 7, un 4 de 7 i 
un 4 de 7 amb agulla, que van 
poder descarregar en un segon 
intent. Per acabar, la Colla va fer 
un pilar de 5. Cap de les colles 
no va intentar cap castell de 8. 

A partir del 7 de març es 
reprendran els assajos, dimarts i 
divendres, per poder tornar a 
anar a les places d’aquí a uns 
mesos amb els castells de 8 que 
la colla ja té ben consolidats. 


Carnestoltes anti-TAV 



Moment del sopar de la Colla Bastonera de Sants. ROGER 


el mostrador 


COOPERATIVA GERMINAL 


Els horitzons de la llibertat 


La pròpia llibertat acaba on comença la de 
l’altre. L'afirmació recull diverses idees en po¬ 
ques paraules, per exemple que la llibertat 
individual no és infinita, té un límit en la 
responsabilitat vers el col·lectiu. Per aquest 
motiu, sovint es contraposen com a antagò¬ 
nics la llibertat individual al compromís vers 
els altres. Les persones serien infinitament 
lliures si no haguéssin de viure en comunitat, 
o el que és el mateix, la naturalesa social 
dels individus els impedeix ser completament 
lliures. Potser per aquest motiu la llibertat és 
un valor tan preuat pels individualistes, els 
qui avantposen l’individu al col·lectiu: els li- 
beralistes. Però aquesta manera d’entendre 
el món (el liberalisme) condueix a una 



organització social que genera desi¬ 
gualtats creixents i formes de re¬ 
lació entre els individus com¬ 
petitives i excloents. El libe- 
ralista ho és perquè li 
convé, perquè té un avan¬ 
tatge competitiu, i en ser- 
ho assumeix que no tot¬ 
hom podrà gaudir dels 
seus avantatges; desit¬ 
gen per als altres el que 
no desitgen per a ells. 

Però la llibertat també 

es pot entendre com un _ 

compromís amb la resta. 

Exercir la pròpia llibertat és un 


Klr DESIMTX ntj l'ATX 


acte de reponsabilitat vers el col lec- 
tiu, i la mútua ajuda amplia els ho¬ 
ritzons de la llibertat pròpia. Ser 
un individu social em confe¬ 
reix llibertats que, si esti¬ 
gués sol, no podria gaudir. 
Per exemple, per un indi¬ 
vidualista un límit de velo¬ 
citat de circulació és un lí¬ 
mit a la seva llibertat de 
conduir a la velocitat que 
més li plagui. Per una al¬ 
tra persona, el col lectiu li 
ha donat la possibilitat de 
. conduir i d'anar d’un lloc a 
l'altre: li demana que moderi la 


velocitat, però, a canvi, el col·lectiu li ha fet 
un cotxe i una carretera. Ell sol no podria ha¬ 
ver-ho fet, de manera que viure en comunitat 
amplia els seus horitzons de llibertat. 

Les cooperartives de consum ajunten 
persones que desitgen veure ampliats els ho¬ 
ritzons de la seva llibertat a través d’un com¬ 
promís amb els altres. Associant-se, ajudant- 
se mútuament, es confereixen (per exemple) 
la llibertat de poder comprar directament a 
productors sense intermediaris, d’alimentar- 
se de productes ecològics a preus populars, 
de ser agents d'una economia social i al¬ 
ternativa, de transformar el seu entorn a tra¬ 
vés de les seves opcions de compra, de fer 
una excursió el cap de setmana, de participar 
en les decisions col·lectives... I, també, de 
decidir lliurement si comprem a la coope¬ 
rativa, a la botiga o al súper, tenint la llibertat 
de poder escollir. 

Què està passant als Païsas Catalans? * 


ÍC En aquest apartat volem apropar-nos a la realitat del nostre passat immediat, de les problemàtiques actuals, tant socials 
país, des de Salses a Guardarmar i des de Fraga a Maó. Des com ecològiques i econòmiques, i dels moviments populars 
de La Burxa volem contribuir a la coneixença del nostre que ens fan avançar. 

Feminismes, més enllà de l’avortament 

[ Al marge de la recent ofensiva contra el dret de les dones al propi cos, que ha 1 
tornat a posar sobre la taula l’etern debat de l’avortament, el feminisme català 
manté una agenda pròpia de reivindicacions i reflexions. J 



Les reivindicacions feministes continuen vigents 30 anys després. ALBERT GARCIA 


BETLEM CANIZAR I DOLO PULIDO* - BCN 

Reflexionar sobre els darrers 30 
anys de feminisme a Catalunya 
suposa pensar i repensar com ha 
anat canviant la realitat de les 
dones, com han canviat els seus 
/nostres desitjós i reivindicacions i 
les diverses formes d’entendre el 
que és el feminisme. 

Les demandes del moviment 
dels setanta-vuitanta passaven per 
un qüestionament de base del sis¬ 
tema patriarcal, sostingut en la 
discriminació de les dones i que 
molt sovint es concretava en la 
lluita per drets i per derogacions de 
lleis explícitament discriminatòries, 
com el delicte d’adulteri, la pàtria 
potestat exclusiva per als homes i 
diverses lleis que sistemàticament 
seguien legitimant jurídicament les 
desigualtats. 

Algunes lleis es van trans¬ 
formar i es van aconseguir canvis 
en el terreny formal, amb lleis i 
normatives que van ser importants 
per a les dones com ara el divorci, 
la legalització dels anticonceptius, 
la supressió del delicte d’adulteri, 
etcètera. D’altres, fonamentals per 
al conjunt de les dones, continuen 
funcionant, com és la llei de 
l’avortament, una normativa que 
continua subjectant i limitant la 
llibertat de les dones a decidir sobre 
el seu propi cos. 

Producció i reproducció 

Però més enllà de les lleis i de prin¬ 
cipis formals, la realitat de moltes 
dones continua marcada pel rol, 
menystingut, de sostenidores de la 
vida. La incorporació reconeguda i 
massiva de les dones al mercat de 
treball remunerat no ha comportat 
que, en contrapartida, una majoria 
d’homes es facin coresponsables de 
la cura de la vida i de tots els 
treballs no remunerats que aquesta 
cura requereix (criança, cura de 
persones, higiene i salut, logística 
familiar, conreu de les xarxes veï¬ 
nals o familiars, etcètera). Així, 


pràcticament totes les dones conti¬ 
nuem desenvolupant la difícil con¬ 
ciliació de rols i responsabilitats. 

Les dones, després de 30 anys, 
seguim amb grans limitacions per 
decidir quan i com volem ser ma¬ 
res, una violència que de forma 
virulenta acaba amb la vida de mol¬ 
tes dones, una probresa estructural 
del sistema que acaba afectant ma¬ 
joritàriament les dones, que les 
obliga a emigrar, etcètera. 

Feminismes, institucions i teoria 

Malgrat el retrat que acabem de fer, 
el feminisme, tot i ser un moviment 
sovint mal vist, s’ha diversificat i 
s’ha escampat a molts terrenys de la 
societat. Els discursos i formes de 
fer de les feministes van im¬ 
pregnant molts espais i, amb canvis 
formals o informals, les vides de 
moltes dones han canviat. 

Acadèmicament, el feminisme 
ha anant recorrent totes les discipli¬ 
nes d’una forma més o menys 
significativa. Han crescut els grups 
de recerca de dones, s’han qües¬ 
tionat les mirades, els objectes i els 
subjectes d’estudis, s’han reformu- 
lat metodologies, conceptes... fins a 
arribar a la mateixa estructura 
organitzativa de les universitats, 


marcada per profunds interessos 
estamentals i de gènere. 

A les institucions de govern 
també han anat ocupant un cert 
espai els discursos i treballs femi¬ 
nistes, en molts casos fets directa¬ 
ment per dones feministes que 
treballen a les administracions. 
Aquests discursos sovint no van 
més enllà d’allò de l’estètica del 
“políticament correcte”. Al marge 
de constatar la utilitat relativa 
d’aquestes polítiques i de reconèi¬ 
xer l’esforç que les dones que s’ho 
creuen fan per realitzar alguna 
transformació, cal tenir present que 
les grans institucions de govern 
formen part de l’Estat, i que l’Estat 
és una maquinària feixuga i plena 
de ramificacions, impregnada dels 
valors del capital i el patriarcat, i 
amb el sentit global de defensar el 
manteniment de l’ordre social i 
econòmic de la societat. 

Una densa xarxa col lectiva 

El feminisme activista, l’associatiu, 
el dels grups de dones, aquell que 
posa l’accent en la col·lectivitat, el 
que s’organitza d’una manera més 
o menys autònoma, el que creu que 
els espais de dones són necessaris 
per a l’avenç i la transformació, és 


divers i viu. La nostra capacitat 
d’incidència passa sobretot per la 
capacitat de transformar les rela¬ 
cions i les identitats. En general, 
l’activisme feminista no ha generat 
grans organitzacions o estructures 
de treball, sinó que és més aviat una 
xarxa atomitzada de grups amb 
objectius similars i diversos alhora. 

Els grups de dones, aglutinats a 
vegades en tom de temes com el 
treball, l’emigració, les opcions se¬ 
xuals o familiars, la violència en¬ 
vers les dones, l’ecologia, etcètera, 
continuen la tasca d’aquells primers 
gmps que des de la conscienciació 
posaren nom al seu problema i el 
van fer de domini públic. 

Un dels temes plantejats per di¬ 
versos gmps feministes és la idea 
que cal una nova organització del 
temps i de l’espai, en la qual les ne¬ 
cessitats de cura i benestar de les 
persones han de vertebrar la socie¬ 
tat. Cal posar en un lloc central el 
valor de la cura en els procesos so¬ 
cials. Aquesta transformació del pa¬ 
radigma requereix un canvi de prio¬ 
ritat, un canvi dels valors, que s’a¬ 
llunyen de l’objectiu de la lògica 
del benefici i se centren en les con¬ 
dicions de vida de les persones. 

* Membres de Ca la Dona 



CONSTANTÍ, 
EM FAS PATIR 


Constantí Serrallonga surt a la tele 
mentint sobre els plans de TMB a 
l’espai de Can Vies... Ara s’haurà de 
buscar un altre local per especular! 


5anys sense 
Egunkaria’ 

El 20 de febrer va fer cinc anys del 
tancament judicial d 'Egunkaria. 
L’únic diari que aleshores es pu¬ 
blicava íntegrament en èuscar va 
seguir les passes ó'Egin i la revista 
Ardi Beltza, també clausurats per 
l’Audiència Nacional. 

Com en nombroses actuacions 
impulsades per aquest tribunal 
d’excepció, i protagonitzades per la 
Guàrdia Civil, el tancament d'Egun¬ 
karia va anar acompanyat de 
denúncies de tortures de cinc dels 
detinguts (entre ells el director del 
diari, Martxelo Otamendi) que fins i 
tot Pasqual Maragall va afirmar 
creure’s. Però, com també és tris¬ 
tament habitual, el Ministeri d’In¬ 
terior espanyol es va querellar 
contra el periodista basc per de¬ 
núncies falses, injúries i calúmnies. 

El tancament d 'Egunkaria va 
generar grans mostres de solidari¬ 
tat arreu d’Euskal Herria i els Paï¬ 
sos Catalans, que fins i tot van per¬ 
metre obrir un nou diari en èuscar, 
el Berria. Actualment, Egunkaria 
s’enfronta a dos processos judicials 
plens d'irregularitats: un primer 
sumari pel tancament del diari, amb 
set acusats fins i tot de pertànyer o 
col laborar amb ETA, i un segon su¬ 
mari econòmic, amb acusacions 
d’estafa a Hisenda. 



SATURNINO, 
CATALÀ DE L’ANY 


Un treballador de TMB va ser 
nominat a Català de l’Any per 
pressió popular. El Periódico i TV3 
no van permetre que un sindi¬ 
calista optés al reconeixement. 


Fes-te amic o amiga de 

la Burxa 

Les subscripcions a la Burxa acompliran dos objectius: fer-la 
arribar allà on la seva distribució no arriba i contribuir 
econòmicament al seu manteniment. 

Es pot fer de diverses maneres: mitjançant correu convencional, 
per domiciliació bancària o manualment. 

Així que ja saps! 


r 


DOMICILIACIÓ BANCÀRIA 


n 



Nom_ 

Cognoms_ 

Carrer i número_ 

Codi Postal_Població 

Telèfon_DNI_ 

Vull rebre La Burxa a casa 


Amic amiga de 
la Burxa 
3 euros/mes 

(36 euros l’any) 


Col íaboració anual 
amb 

la Burxa 
5 euros/mes 
(60 euros l’any) 


Aportacions 
voluntàries a la 
Burxa 
_euros 

(escriure amb claretat) 


Caixa/Banc_ 

Adreça_ 

Població_ 

Nom del titular. 


CODI ENTITAT 

CODI SUCURSAL [=J[=J[=J[=J 

CODI SEGURETAT LJ LJ U U 

NÚM DE COMPTE □□ 

Es prega que entregueu fins a □□□□□□□□□□ 
nova ordre els rebuts que presentarà La Burxa 
Data_ Signatura 


L 


J 

Ràbia Positiva 

Grup de hardcore samsenc 

“Sempre que a la gent li 
continuï interessant el 
grup estarem satisfets’’ 

Campa, David, Gregor, Kike i Pere són els components de 
Ràbia Positiva, amb un estil que defineixen com a hardcore 
de base i que practiquen des del 1993. Presenten Senti¬ 
ment, compromís i acció!, un repàs musical de la història de 
la banda, que inclou un CD en directe, un DVD i un docu¬ 
mental on s’explica la dimensió humana del grup. Perquè 
Ràbia Positiva són bastant més que música: representen 
una part de la memòria històrica dels moviments socials del 
nostre barri. 


PAU CANELA BARRULL ■ SANTS 

CD i DVD cd directe. És la vostra carta de 
comiatP 

Evidentment, el grup no durarà tota la vida i, 
de fet, és un tema del qual parlem ober- 
tament, però ara mateix la intenció és con¬ 
tinuar i seguir amb la nostra dinàmica 
d’objectius a curt termini. 

Esteu coateuts del resultat finalP 

No només n’estem contents, sinó que creiem 
que estem davant del millor treball de Ràbia 
Positiva: ambiciós, controlant el més mínim 
detall i amb un resultat que fa goig. 

El concert està gravat al Dahia i està 
emmarcat en els actes del 10è aniversari 
de Can Vies. Què en penseu de rarxivament 
de la demandaP 

La veritat és que ja tocava que guanyéssim 
algun partit, estem massa acostumats a perdre 
de golejada. S’ha demostrat que amb treball i 
compromís es poden aconseguir cosetes. Feli¬ 
citem l’assemblea del centre i tota la gent que 
ha treballat en la campanya contra la demanda. 
Cada dia que Can Vies resisteix com a espai 
alliberat és una victòria per al barri. 

El realitzador del documental, en Daniel 
Camon, també és del barri perè no us 
coneixíeu. Com ha estat el treball amb ellP 

A finals del 2006 vam començar a preparar el 
projecte i hi havia tres candidats sobre la tau¬ 
la. L’elecció d’en Dani va ser natural; el 
Gregor el coneixia a través d’un amic del 
rugbi, però la idea que col·laborés va venir 
després de veure el documental dels 100 
números de la burxa. L’experiència ha estat 
impressionant, ell s’ha implicat al màxim i 
s’ha fet seu el treball en tot el seu conjunt. 
Aquest fet ha facilitat molt la feina i ha afa¬ 
vorit que el resultat sigui el que és. 


El disseny està fet per algú que no és pro¬ 
per al grup, quan les altres vegades bo feia 
gent propera. Com ha provat rexperiènciaP 

Aquesta vegada hem fet més el que ens venia 
de gust, en ser algú que no era proper hem mar¬ 
cat uns criteris més clars sobre el que volíem. 
Després de 15 anys d’història ja tocava una por¬ 
tada amb una fotografia del grup! 

El tècnic de so, en Xavi Cholvi, component 
de grups com DJVü, Inadaptats i Answer, 
també és un vell conegut vostre. Com ha es¬ 
tat la gravacié d’un directeP 

El Xavi sí que és un vell amic i ja havíem fet al¬ 
guna cosa junts anteriorment. Ell és de la nostra 
“escola” i ens hem entès a la perfecció. Coneix 
molt bé el grup, el seu so, i sap el que volem. 

la gira de presentació d'un disc en directe 
es fa fent directesP 

No. És per aquest motiu que hem preparat un 
nou espectacle en format acústic. Les presenta¬ 
cions constaran del passi del documental i un 
concert sense distorsió. Estrenem el dissabte 
1 de març a Can Vies i farem 15 actuacions en 
bars, casals i centres social arreu del territori, i 
acabaerm l’li d’abril a Tàrrega. 

Com ha estat gravar un directe en una casa 
okupadaP 

Els problemes tècnics derivats de les mancan¬ 
ces de les okupacions ens feien patir que la 
gravació no fos del tot òptima. El perill d’un 
desallotjament també va fer que penséssim en 
un espai alternatiu per poder fer el concert. 
D’altra banda, la gent de Can Vies ens va ajudar 
molt amb tot allò que vam necessitar. 

Heu recuperat alguna cançó emblemàtica 
que havíeu oblidat en els 15 anys de 
trajectèriaP 

Sí que hem anant incorporant cançons dels pri¬ 


mers discos com “Ella no olvida” i “Libres”, 
però és un fet més aviat testimonial. Una de les 
idees d’aquest treball també era oferir a la gent 
cançons de discos que ara mateix ja estan des- 
catalogats. Un altre exemple són les sis rareses 
que completen el CD en directe, on trobem 
“Dos estels”, un tema de la maketa de l’any 
1995 en versió pop i “La matxinada”, que fins 
ara no s’havia editat enlloc. 

Encara aguanteu després de tants anys 
sobre els escenaris sense haver assolit un 
èxit ampli entre el pdblicP 

Precisament creiem que és un dels secrets de 
la banda. Sempre hem anat a poc a poc, sense 
pensar en l’èxit com a tal, fent la nostra his¬ 
tòria. Sempre que a la gent li continuï inte¬ 
ressant el grup i a nosaltres ens agradi allò que 
fem, estarem satisfets. 

Com ha provat el tracte amb la nova 
discogràfica que us acull (Hace Color / 
Kasba MusiOP 

En principi el nou treball és una autoedició. 
Ens vam engrescar a produir i editar el nostre 
propi treball, Kasba Music ens va ajudar i el 
projecte va esdevenir una iniciativa com¬ 
partida. Amb Hace Color ja havíem treballat 
anteriorment. Ells sempre han apostat se¬ 
riosament per Ràbia Positiva i han demostrat 
que el més important de treballar amb un 
grup és creure-seT. 

Quins nous projectes teniu en mentP 

Ara mateix ens estem centrant en el projec¬ 
te acústic i deprés vindran els directes ha¬ 
bituals. Durant el 2007 vam començar a 
treballar temes nous i la intenció és en¬ 
registrar-los en un estudi de cara a l’any 
vinent, però com que anem a poc a poc, ja 
veurem. Ara estem gaudint el que tenim, que 
és molt gran! 


OPINIÓ 


Carta d’amar a 
Ràbia PasiSva 

ROGER PALÀ * 

Fa unes setmanes vaig aventurar- 
me un vespre en el vostre barri, 
Sants. Havia quedat amb el David i 
el Gregor de Ràbia Positiva per fer- 
los una entrevista per la revista de 
música on treballo, ÏEnderrock. Van 
dir moltes coses, però em vaig que¬ 
dar amb això: ‘‘Mai hem estat ambi¬ 
ciosos. No vam fer un grup per 
menjar-nos el món. Hem estat per- 
severants i constants. Segurament 
hauríem pogut fer més coses. Però 
ens ho hem pres així i potser per 
això hem pogut aguantar 15 anys”. 
No és una gran declaració. Fins i tot 
pot sonar tòpica, però si ho diu 
Ràbia Positiva hi ha una diferència: 
segur que és veritat. 

Els Ràbia no són el meu grup 
de música preferit. Probablement 
siguin el grup de música preferit de 
poca gent. No han sortit mai a la 
portada de ÏEnderrock. No hi ha 
gaires revistes de música que els 
facin cas. No omplen estadis. Tenen 
un grup de seguidors fidels, però 
cap club de fans. No fan les millors 
cançons del món. No venen tants 
discos com Els Pets o Obrint Pas. 
Però hi ha alguna cosa que els fa 
imprescindibles: no són les seves 
cançons punyents, o la seva 
entrega total a l’escenari, o la seva 
aportació a la normalització del 
punk i el hardcore en català, o la 
seva actitud de combat i el seu 
compromís amb els moviments so¬ 
cials. El que els fa imprescindibles 
és, sobretot, que són gent normal. 
Són el veí que et trobaves a l’Arran 
fent el cafè amb llet i amb qui 
comentes el darrer titular de la 
burxa. Són l’amic amb qui quedes 
per anar a la mani dels autobusers. 
I la gent normal en el negoci del 
rock costa molt de trobar: entre els 
grups grans, els mitjans i els petits. 

Quan vaig acabar, me’n vaig 
tornar a Gràcia, pedalant. Pensava 
en les pàgines que la revista de mú¬ 
sica on treballo dedicarà a Ràbia 
Positiva. Pensava que, efectiva¬ 
ment, aquest cop tampoc acapara¬ 
ran grans titulars a la premsa ni 
vendran milers de discos. I, com a 
venjança, he decidit escriure aques¬ 
ta carta d’amor, que no seria capaç 
d’escriure mai a cap altre grup de 
música que no fos Ràbia Positiva. 

* Roger Palà és cap de redacció 
de la revista Enderrock. 

ACTIVITATS 


Dissabte 1 de març 
Manifestació “Ni casa, ni vida, ni res. No arribem a 
fi de mesr 

17 h: a plaça Catalunya. 

Concert de Ràbia Positiva 

20 h: presentació del CD Sentiment, 
compromís i acció i després concert acústic, a 
Can Vies. 


Du im en ge 2 de març 

Trobada anual d’Araguaia amb el bisbe Casaldàliga 
per les causes de ralliberament 

Xerrades “Amb la política de la Nova Terra” 
durant tot el dia, al Casinet d’Hostafrancs. 

Calçotada ‘II fegalitzem Espanya’ 

12 h: diverses actuacions, a la plaça de Sants. 


Dissabte 8 de març 
Pel dret al propi cos 

18 h: manifestació del Dia de la Dona, plaça 
Universitat. 

Dimecres 26 de març 
Apostatem 

19.30 h: al local d’ateus de Catalunya 
(c. Daoiz i Velarde, 30). 

Diious 27 de març 
Concert de Ràbia Positiva 

20 h: presentació del CD Sentiment, 
compromís i acció i després concert acústic, al 
Casal de Joves de les Corts (c. Masferrer, 33). 


[ Can Vies Jocs Florals, 42 ] [ Centre Social de Sants oizineiies, 30 ] [ Casal Independentista Premià, 31 ] [ Espai Obert Violant d’Hongria, 71 ] [ La Ciutat Invisible Riego, 35 ] 

[ Terra d’Escudella Premià, 20 ] [ Teteria Malea Riego, 16 ] [ Pim Pam Films Valladolid, 25 ] [ Castellers de Sants Vallespir, 28 www.borinots.org ] [ Diables de Sants www.diabiesdesants. org ] 
[Ateneu Llibertari Maria Victòria, 10 ] [ Sala Bahia oizineiies, 27 ] [ Germinal Rossend Arús, 47 ] [ Creación Positiva Sants, 2, ir la ] 
































